  Виталий Пронин Туэ бадӟым саклык но уксё висъяськозы анай кылэз дышетонлы. Тросгес книгаос потозы нылпи садэ ветлӥсьёслы, ӝӧк выл шудонъёс лэсьтозы. Тазьы оскытэ нациосын ужан политикая министр Владимир Завалин.Министр верамъя, та уж мытэмын ни 2012-тӥ арын. Кылем арын покчи нылпиослы поттэмын 15 пумо книга. Огъя тиражез 25 сюрс экземпляр. 2010-тӥ арын сыӵе 2 книга гинэ югыт дуннеез адӟиз. Со сяна, миым поттэмын 4 сюрс экземпляр ӝӧк выл шудон. Азьвыл сыӵе шудонъёс пичиос дорозь воксё но ӧз вуылэ.Со дыре ик пытсасько удмурт школаос, нылпиос, ӟучаз выжыса, дышетэмысь дугдо удмурт кылэз но литератураез. Кун кылъёсъя закон оскытэ ик: вордскем кылзэ дышетыны мылкыд карись 3 мурт луиз ке, предметэз усьтоно. Но улонын берлоез пумысен нокин уг сюлмаськы ни. Озьы луиз Яр ёросысь Байдагурт школаен. Тазэ Владимир Завалин ачиз куке-соку йылпумъяз вал ай. Но министр шуэ:- Кин но со кивалтыны выре: шуоно, пе, удмурт кылэз одно ик ваньзылы дышетоно. Калыклы туннэ озьы ялыны ум быгатӥське - адямиос дась ӧвӧл солы. Пичи школаосты возьыны но государстволы туж дуно усе - соосты пытсаны капчигес. Шумпотоно ни: Ижын, Глазовын но Ярын мылкыд карисьёсты анай кыллы дышето ӝыт курсъёсын.Кӧня мурт отчы ветлэ - тазэ В. Завалин ӧз вера.Елена Фёдорова Туспуктӥз Владимир Беломорских Теги: анайкыл ВладимирЗавалин удмурткыл  